**Ministru kabineta noteikumu projekta “Grozījumi Ministru kabineta 2014.gada 16.septembra noteikumos Nr.549 “Ēnu ekonomikas apkarošanas padomes nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 16.septembra noteikumos Nr.549 “Ēnu ekonomikas apkarošanas padomes nolikums”” (turpmāk – noteikumu projekts) ir sagatavots, pamatojoties uz Ēnu ekonomikas apkarošanas padomes (turpmāk – padome) 2017.gada 12.jūlija sēdes protokola Nr.5 9.punktu – Finanšu ministrijai izstrādāt un iesniegt Ministru kabinetā grozījumus Ministru kabineta 2014.gada 16.septembra noteikumos Nr.549 “Ēnu ekonomikas apkarošanas padomes nolikums” (turpmāk – nolikums) atbilstoši saņemtajiem padomes locekļu priekšlikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nolikums nosaka padomes funkcijas, uzdevumus un tiesības, turklāt paredzot konkrētu tās darbības termiņu. Padome ir koordinējošā institūcija, kuras mērķis ir ēnu ekonomikas apkarošanas jomā koordinēt un uzraudzīt atbildīgo institūciju – valsts pārvaldes iestāžu un nevalstisko organizāciju – darbību.Noteikumu projekts paredz pagarināt padomes darbības termiņu, paplašināt padomes sastāvu, vienkāršot padomes sasaukšanas, lēmumu pieņemšanas un padomes sēžu protokola noformēšanas kārtību.Ņemot vērā, ka Valsts iestāžu darba plānā ēnu ekonomikas ierobežošanai 2016. – 2020.gadam ir iekļauti uzdevumi, kas, kā atbildīgā iestāde ir noteikta Vides aizsardzības un reģionālās attīstības ministrija, kas līdz šim nav bijusi iekļauta padomes sastāvā, tiek paplašināts padomes sastāvs iekļaujot tajā Vides aizsardzības un reģionālās attīstības ministrijas pārstāvi.Nolikuma 14.punkts paredz padomes sēdes sasaukt ne retāk kā reizi pusgadā. Lai neveidotos situācijas, ka padomes sēdes tiek sasauktas formālu iemeslu pēc, laika un finanšu resursu taupības nolūkā uzskatāms par lietderīgu tās sasaukt pēc nepieciešamības. Turklāt lielākā daļa Valsts iestāžu darba plānā ēnu ekonomikas ierobežošanai 2016. – 2020.gadam iekļauto uzdevumu izpildes progress ir ilgāks par pusgadu, tādējādi atskaitīšanās par to izpildi var notikt retāk kā reizi pusgadā. Papildus minētajam, padomes darba optimizācijas nolūkā plānots noteikt, ka padomes sēdes protokolā norādāms mazāk informācijas, kā līdz šim.Atbilstoši nolikuma 28.punktam padomes darbības termiņš ir 2017.gada 1.oktobris. Pamatojoties uz 2017.gada 12.jūlija padomes sēdē Nr.5 nolemto – padomes darbs pagarināts līdz 2020.gada 30.decembrim. |
| 3. | Projekta izstrādē iesaistītās institūcijas | Par noteikumu projekta izstrādi atbildīgā institūcija ir Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji, kas veicina ēnu ekonomiku, tostarp nodarbojās ar kontrabandu vai izvairās no nodokļu maksāšanas. Šo personu skaits nav nosakāms. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projekta izstrādi ir publicēta Finanšu ministrijas mājas lapas sadaļā “Sabiedrības līdzdalība” (publikācijas datums – 08.08.2017.). |
| 2. | Sabiedrības līdzdalība projekta izstrādē | Pēc uzziņas par noteikumu projekta izstrādi publicēšanas Finanšu ministrijas mājas lapas sadaļā “Sabiedrības līdzdalība” priekšlikumi nav saņemti. |
| 3. | Sabiedrības līdzdalības rezultāti | Pēc uzziņas par noteikumu projekta izstrādi publicēšanas Finanšu ministrijas mājas lapas sadaļā “Sabiedrības līdzdalība” priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja, Labklājības ministrija, Tieslietu ministrija, Veselības ministrija, Ekonomikas ministrija, Zemkopības ministrija, Iekšlietu ministrija, Satiksmes ministrija, Finanšu ministrija, Vides aizsardzības un reģionālās attīstības ministrija, Veselības inspekcija, Valsts policija, Valsts ieņēmumu dienests, Valsts darba inspekcija, Korupcijas novēršanas un apkarošanas birojs, Latvijas Republikas Ģenerālprokuratūra, Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība un Latvijas Tirdzniecības un rūpniecības kamera. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes funkcijas un institucionālo struktūru. Netiek izveidotas jaunas institūcijas, likvidētas esošās vai reorganizētas. |
| 3. | Cita informācija | Nav. |

Anotācijas III, IV un V sadaļa – noteikumu projekts šīs jomas neskar.

Finanšu ministre D.Reizniece-Ozola

Šidlovskis, 67083894

Edgars.Sidlovskis@fm.gov.lv